Staðará (Steingrímsfirði)

Staðará í Steingrímsfirði er á í Strandasýslu á Vestfjörðum. Hún rennur frá Steingrímsfjarðarheiði í gegnum Staðardal og út í Steingrímsfjörð. 

Staðará er dragá og í hana renna Aratunguá og Þverá. Hólasunnudalsá og Farmannsdalsá sameinast í Þverá í Farmannsdal. Í Staðará veiðist lax og bleikja. Veiðifélag Staðarár hefur verið starfandi frá 1974 og er stjórn félagsins skipuð landeigendum.Um stofnun félagsins sjá .

 Veiðitölur 
	ÁrLaxarBleikjurSjóbirtingarAthugasemdir
	1974		44					

	1975		100				
	1976		108				
	1977		124				

	1978		101				
	1979		95					
	1980		72					

	1981		46					
	1982		41					
	1983		26					

	1984		25					
	1985		28					
	1986		64					

	1987		40			584			
	1988		71			35				

	1989		62			13				
	1990		118		183			

	1991		82			385		1	
	1992		169		265			

	1993		43			254			
	1994		26			163			

	1995		101		201			
	1996		57			92				

	1997		45			164			
	1998		29			288			

	1999		6			76				Gljúfur lokuð
	2000		14			297			Gljúfur lokuð

	2001		41			281				Gljúfur lokuð
	2002		82			78			Einungis fluguveiði leyfð
	2003		64			550			Einungis fluguveiði leyfð
	2004								Einungis fluguveiði leyfð
	2005		95			107			Einungis fluguveiði leyfð
	2006		100			34			Einungis fluguveiði leyfð
	2007		46			44			Einungis fluguveiði leyfð
	2008		109			234			Einungis fluguveiði leyfð
	2009		113			72			Einungis fluguveiði leyfð
	2010								Einungis fluguveiði leyfð
	2011								Einungis fluguveiði leyfð
	2012								Einungis fluguveiði leyfð
	2013								Einungis fluguveiði leyfð
	2014								Einungis fluguveiði leyfð

 Veiðileyfi 
Veiðileyfum í Staðará er úthlutað til landeigenda við ánna. Landeigendur selja svo ýmist leyfin eða nota þau sjálfir. Veiðileyfaeigendur geta látið Upplýsingamiðstöðina vita af veiðileyfum sem eru til sölu eða látið Upplýsingamiðstöðina fá upplýsingar um aðila sem hafa má samband við til að spyrja um veiðileyfi til sölu. 

Æskilegt er að laxi sé sleppt og sér í lagi stærri laxi. Með stærri laxi er átt við hrygnur þyngri en 3,5 kg. og hænga þyngri en 4 kg. Með þessu á að stuðla að uppbyggingu laxastofns Staðarár, minnka sveiflur í veiði og auka hlutfall stærri laxa í Staðará.

Veiðitímabilið skiptist í tvennt. Frá 8. júlí til 31. ágúst má veiða í allri ánni og drepa má lax sem veiðist. Hámarksafli á dag eru þrír laxar. Frá og með 1. september má bara veiða upp að Þverá og öllum laxi skal sleppt. Á báðum tímabilunum má einungis veiða á flugu.

Veitt er með 2 stöngum og skiptist áin í efra og neðra svæði. Veiðimenn veiða hálfan dag á hvoru svæðinu fyrir sig. Sá sem til dæmis veiðir á neðra svæðinu fyrir hádegi veiðir á efra svæðinu eftir hádegi. Til 1. september nær neðra svæðið frá ósi til og með Hýshyl í landi Hóla (neðan við Hólaskilti við veginn). Eftir 1. september er skipting svæðisins frá ósi að Þverá samkvæmt samkomulagi á milli veiðimanna.

 Eigendur 
Jarðir í Staðardal sem eiga Staðará sameiginlega eru
 Kleppustaðir
 Kirkjuból
 Aratunga
 Hólar
 Víðivellir
 Staður
 Hrófberg
 Stakkanes

Heimildir



Flokkur:Ár á Íslandi
Flokkur:Strandir